
D I S P O Z I Ț I A NR. 117
din data de 14.03.2022
privind stabilirea responsabililor pentru ducerea la îndeplinire a măsurii I.4 dispusă dispuse prin Decizia nr. 54/10.01.2022 a Curții de Conturi a României – Camerei de Conturi Timiș

Primarul Comunei GIARMATA, Județul TIMIȘ:
Având în vedere:
· Decizia nr. 54/10.01.2022 emisă de Curtea de Conturi a României  - Camera de Conturi Timiș;
În temeiul art. 154 coroborat cu art. 196 alin. (1) lit. b) din Ordonanţa de Urgenţă  nr. 57/2019 privind Codul administrativ, republicată cu modificările și completările ulterioare;

D I S P U N E :

ART. 1. (1)  Pentru ducerea la îndeplinire a măsurii stabilite la punctul I.4 din  Decizia nr. 54/10.01.2022 a Curții de Conturi a României – Camerei de Conturi Timiș, se desemnează domnul Fologea Dan pentru a elabora proceduri de lucru scrise cu privire la transmiterea informaţiilor rezultate din activitatea de urbanism referitoare la obţinerea certificatelor de atestare a existenţei construcţiilor şi intabularea acestora, sau referitor la finalizarea executării de construcţii din punct de vedere al codului fiscal la expirarea termenului prevăzut în autorizaţiile de construire pentru care au întocmit procese verbale de constatare în acest sens, către Compartimentul Taxe și Impozite în vederea stabilirii, evidenţierii şi urmăririi spre realizare a veniturilor din impozitul pe clădiri în cazul neconformării contribuabililor care nu şi-au îndeplinit obligaţia de declarare a acestora în vederea impunerii pentru impozitul pe clădiri.
(2) Pentru ducerea la îndeplinire a măsurii stabilite la punctul I.4 din  Decizia nr. 54/10.01.2022 a Curții de Conturi a României – Camerei de Conturi Timiș, se desemnează o comisie formată din domnul  Fologea Dan, domnul Varga Sebastian și doamna Vlădău Mirela-Angelica care va proceda la inventarierea autorizaţiilor de construire emise în perioada 2016-2020, care sunt expirate la data de 31.12.2020 şi efectuarea de verificări în teren în vederea stabilirii situaţiilor în care beneficiarii acestora au finalizat lucrările de construire pentru a fi declarate din punct de vedere al codului fiscal. Aceste situaţii vor fi consemnate în procese verbale de constatare în care se consemnează stadiul lucrărilor, precum şi suprafaţa construită desfăşurată şi vor fi transmise Serviciului Contabilitate, Buget, Finanțe, Taxe și Impozite, în vederea stabilirii, evidenţierii şi urmăririi spre realizare a veniturilor din impozitul pe clădiri, după caz.
(3) Pentru ducerea la îndeplinire a măsurii stabilite la punctul I.4 din  Decizia nr. 54/10.01.2022 a Curții de Conturi a României – Camerei de Conturi Timiș se desemnează domnul Bronț Alexandru-Sorin în vederea 
identificării tuturor contribuabililor care deţin clădiri nerezidenţiale sau clădiri mixte (rezidenţiale şi spaţii cu activitate economică), în vederea stabilirii, evidenţierii şi urmăririi spre încasare a impozitului pe clădiri aferent, cu respectarea Legii nr. 227/2015 privind Codul Fiscal.
ART. 2. Persoanele desemnate la art. 1 din prezenta dispoziție vor avea următoarele atribuții:
a) ducerea la îndeplinire a măsurilor de remediere a deficiențelor constate de către auditorii publici externi în urma acțiunilor de verificare efectuate, precum și a celorlalte măsuri dispuse;
b) stabilirea unor măsuri suplimentare față de cele dispuse prin prezenta dispoziție, respectiv prin deciziile directorului Camerei de Conturi Timiș, în vederea înlăturării deficiențelor constatate;
c) elaborarea de propuneri pentru preîntâmpinarea producerii unor asemenea deficiențe în viitor pentru îmbunătățirea activității;
d) solicită date, informări, documente necesare fundamentării soluțiilor și măsurilor propuse.
ART. 3. În fiecare zi de joi a săptămânii, persoanele desemnate la art.1 vor transmite Primarului Comunei Giarmata, un raport scris asupra stadiului ducerii la îndeplinire a prezentei dispoziții, însoțit de documente justificative.
ART. 4. Prezenta dispoziție se comunică:
· Instituției Prefectului Județului Timiș;
· Primarului Comunei Giarmata;
· Persoanelor menționate la art. 1;
· Compartimentului Resurse Umane;
· se va afișa.

PRIMAR
 MIHĂLCEANU CLAUDIU

Contrasemnează pentru legalitate
         SECRETAR GENERAL AL COMUNEI GIARMATA
GHERMAN SORINA-ANA

	Semnarea dispoziției1)
	____/____/2022

	Comunicarea către prefectul județului2)
	____/____/2022

	Aducerea la cunoștință publică3+4)
	____/____/2022

	Comunicarea, numai în cazul celei cu caracter individual3+4)
	____/____/2022

	Dispoziția devine obligatorie5) sau produce efecte juridice6), după caz
	____/____/2022
	

	




